Konferencija

„ Uloga i doprinos udruga za unaprjeđenje kapaciteta i razvoja vještina OCD-a i njihovih korisnika na tržištu rada– izazovi i prilike“

**Dani otvorenih vrata udruga 2023.**

Ured za udruge Vlade Republike Hrvatske već tradicionalno organizira Dane otvorenih vrata udruga koje se ove godine održavaju u razdoblju od 1. do 3. lipnja 2023. Kako bi građanima približile svoje programe i aktivnosti, udruge širom Hrvatske organiziraju brojne kreativne radionice, predavanja, predstave, akcije te na inovativne načine predstavljaju svoje društveno korisne projekte i programe, ali i mogućnosti uključivanja građana u volonterske programe.

U sklopu Dana otvorenih vrata udruga 2023., 1. lipnja 2023., Ured za udruge Vlade Republike Hrvatske organizira konferenciju „Uloga i doprinos udruga za unaprjeđenje kapaciteta i razvoja vještina OCD-a i njihovih korisnika na tržištu rada - izazovi i prilike“.

Demografske i brojne druge promjene na tržištu rada od svih građana Europske unije – pa tako i građana Hrvatske – traže usmjeravanje na cjeloživotno učenje i stjecanje novih vještina. Oni koji uče i usvajaju nova znanja, lakše se nose s promjenama na tržištu i imaju veću responzivnost na gospodarske procese i promjene.

Europska unija 2023. proglasila je Europskom godinom vještina, s osobitim fokusom na cjeloživotno obrazovanje, dodatno usavršavanje i digitalne vještine.

Cilj je u okviru konferencije predstaviti dosadašnju ulogu udruga i drugih organizacija civilnoga društva u području obrazovanja (formalnog i neformalnog) i razvoja „soft skills“ kao i mogućnosti, prilike i izazove koje se postavljaju pred organizacije civilnoga društva za sve veće potrebe i vještine na tržištu rada.

Organizacije civilnoga društva potiču sudjelovanje, aktivno građanstvo i socijalno uključivanje mladih ljudi te su od praktične važnosti za tržište rada, pomažući im pri stjecanju znanja, kvalifikacija i drugih ključnih vještina.

Konferencija će okupiti predstavnike organizacija civilnog društva, akademske zajednice, neformalnih građanskih inicijativa, javnih vlasti i medija.

**PROGRAM KONFERENCIJE**

**1. lipnja 2023. godine**

**Kaptol Boutique Cinema, Nova Ves 17, Zagreb**

|  |  |
| --- | --- |
| 9:30 – 10:00 | Registracija sudionika uz kavu dobrodošlice |
|  |  |
|  | **OTVARANJE KONFERENCIJE** |
| 10:00 – 10:15 | * **Helena Beus**, ovlaštena za obavljanje poslova ravnatelja Ureda za udruge * **Alena Marković**, načelnica Sektora, Ministarstvo pravosuđa i uprave * **Andreja Metelko-Zgombić**, državna tajnica, Ministarstvo vanjskih i europskih poslova * **Margareta Mađerić**, državna tajnica, Ministarstvo rada, mirovinskoga sustava, obitelji i socijalne politike, izaslanica predsjednika Vlade RH |
| 10:15 – 11:45 | **PRIMJERI DOBRE PRAKSE**   * **Roberto Vdović**, FabLab Zagreb -Udruga za promicanje digitalne fabrikacije * Video primjeri Nacionalne zaklade za razvoj civilnoga društva * Amorova žlica, video * **Sarah Jantol**, **Labtex d.o.o.,** primjer prve integrativne radionice u RH |
| 11:45 – 12:30 | Pauza za kavu |
| 12:30 – 13:45 | **ULOGA I DOPRINOS UDRUGA U RAZVOJU VJEŠTINA POTREBNIH ZA TRŽIŠTE RADA I PRILIKE ZA NAPREDAK**   * **Dario Baron**, viši savjetnik-specijalist, Ministarstvo rada, mirovinskoga sustava, obitelji i socijalne politike * **prof.dr. sc. Marijana Ivanov**, redoviti profesor na Katedri za financije Ekonomskog fakulteta Sveučilišta u Zagrebu * **Darko Ciglar,** ACT Grupa |
| 13:45 – 15:00 | Druženje uz ručak |